Μόιζε Κεν

Ο Μόιζε Μπιοτί Κεν (Moise Bioty Kean, 28 Φεβρουαρίου 2000) είναι Ιταλός επαγγελματίας ποδοσφαιριστής, ο οποίος αγωνίζεται ως επιθετικός για την Γιουβέντους. Ήταν ο πρώτος παίκτης που γεννήθηκε τη δεκαετία του 2000, που έκανε εμφάνιση σε ένα από τα πέντε μεγάλα πρωταθλήματα της Ευρώπης (Νοέμβριος 2016), έκανε εμφάνιση στο Τσάμπιονς Λιγκ (Νοέμβριος 2016), σκόραρε σε ένα από τα πέντε μεγάλα πρωταθλήματα της Ευρώπης (Μάιος 2017) και σκόραρε για την Εθνική Ιταλίας (Μάρτιος 2019).

 Ο Κιν παρατηρήθηκε για πρώτη φορά από το Ρενάτο Μπιάσι, ο οποίος τον εισήγαγε στις ακαδημίες νέων της Άστι, πριν τον προτείνει στην Τορίνο. Ωστόσο, το 2010, αντί να ανανεώσει με τους Γκρανάτα, υπέγραψε συμβόλαιο με την τοπική αντίπαλο της Τορίνο, Γιουβέντους (έως ότου ένας παίκτης είναι 14 ετών, η σύμβαση είναι ετήσια και σε συνεχή ανανέωση). Ο Κιν έκανε το επαγγελματικό του ντεμπούτο για τη Γιουβέντους στις 19 Νοεμβρίου 2016, σε ηλικία 16 ετών, μπαίνοντας ως αλλαγή στο 84ο λεπτό στη θέση του Μάριο Μάντζουκιτς, σε μία νίκη με 3-0 επί της Πεσκάρα για τη Σέριε Α, καθιστώντας τον έτσι τον πρώτο παίκτη που γεννήθηκε τη δεκαετία του 2000, που αγωνίστηκε σε ένα από τα τέσσερα μεγάλα πρωταθλήματα της Ευρώπης. Στις 22 Νοεμβρίου, έγινε ο πρώτος παίκτης που γεννήθηκε τη δεκαετία του 2000, που συμμετείχε σε αγώνα του Τσάμπιονς Λιγκ, αφού αντικαταστάθηκε στο 84ο λεπτό, σε μία εκτός έδρας νίκη με 3-1 επί της Σεβίλλης. Στις 27 Μαΐου 2017, στον τελευταίο αγώνα της Γιουβέντους για τη σεζόν 2016-17, ο Κιν σημείωσε το πρώτο του γκολ για τη Γιουβέντους, το νικηφόρο γκολ μιας εκτός έδρας νίκης με 2-1 επί της Μπολόνια και επίσης έγινε και ο πρώτος παίκτης που γεννήθηκε τη δεκαετία του 2000, που σκόραρε σε ένα από τα πέντε μεγάλα πρωταθλήματα της Ευρώπης. Βερόνα (δανεισμός) Στις 31 Αυγούστου 2017, μετά την προέκταση του συμβολαίου του μέχρι τις 30 Ιουνίου 2020, ο Κιν δανείστηκε στην Ελλάς Βερόνα με μονοετές συμβόλαιο. Στις 10 Σεπτεμβρίου, έκανε το ντεμπούτο του για τη Βερόνα στη Σέριε Α, μπαίνοντας ως αλλαγή στη θέση του Άλεξ Φεράρι στο 46ο λεπτό, σε μία εντός έδρας ήττα με 0-5 εναντίον της Φιορεντίνα. Την 1η Οκτωβρίου, σκόραρε το πρώτο του γκολ για τη Βερόνα, στο 87ο λεπτό της εκτός έδρας ισοπαλίας με 2-2 εναντίον της Τορίνο.Στις 28 Ιανουαρίου 2018, σημείωσε το πρώτο γκολ της σταδιοδρομίας του στη Σέριε Α, σε μία εκτός έδρας νίκη με 4-1 επί της Φιορεντίνα, καθιστώντας τον μόλις τον δεύτερο παίκτη που γεννήθηκε τη δεκαετία του 2000, μετά από τον Πιέτρο Πελέγκρι, που το έκανε. Συνολικά είχε 20 συμμετοχές και 4 γκολ στη θητεία του με το σύλλογο. Επιστροφή στη Γιουβέντους Στις 12 Ιανουαρίου 2019, σκόραρε σε μία εκτός έδρας νίκη με 2-0 επί της Μπολόνια για το Κύπελλο Ιταλίας. Στις 8 Μαρτίου 2019, σημείωσε δύο γκολ στο πρώτο ημίχρονο εναντίον της Ουντινέζε, σε μία τελική νίκη με 4-1. Στις 4 Αυγούστου 2019, ο Κεν υπέγραψε πενταετές συμβόλαιο με την Έβερτον, με κόστος μεταγραφής 27,5 εκατ. λίρες. Παρά το γεγονός ότι γεννήθηκε στην Ιταλία, ο Κιν ήταν επιλέξιμος να παίξει τόσο για την Εθνική Ιταλίας, όσο και για την Εθνική Ακτής Ελεφαντοστού, καθώς ο πατέρας του είναι από τη δεύτερη χώρα. Από το 2015, έχει εκπροσωπήσει την Ιταλία σε επίπεδο Εθνικής U15. Με την Εθνική Ιταλίας U17 έλαβε μέρος στις εκδόσεις του Ευρωπαϊκού Πρωταθλήματος U17 του 2016 και του 2017, σημειώνοντας 1 γκολ σε κάθε τουρνουά. Με την Εθνική Ιταλία U19 έλαβε μέρος στο Ευρωπαϊκό Πρωτάθλημα U19 του 2018 και σκόραρε στη φάση ομίλων εναντίον της Νορβηγίας και στον ημιτελικό εναντίον της Γαλλίας, στη νίκη με 2-0 για να βοηθήσει την Ιταλία να φτάσει στον τελικό του τουρνουά. Ξεκίνησε τον τελικό εναντίον της Πορτογαλίας στον πάγκο, αλλά εισήλθε ως αναπληρωματικός και σκόραρε 2 γκολ στο δεύτερο ημίχρονο, για να πάει τον αγώνα στην παράταση, όπου τελικώς ο αγώνας ολοκληρώθηκε με νικήτρια την Πορτογαλία με 4-3. Έκανε το ντεμπούτο του με την Εθνική Ιταλίας U21 στις 11 Οκτωβρίου 2018, σε ένα φιλικό αγώνα εναντίον του Βελγίου στο Ούντινε, με ήττα 0-1. Σημείωσε το πρώτο του γκολ για την ομάδα στον επόμενο φιλικό αγώνα, εναντίον της Τυνησίας στις 15 Οκτωβρίου 2018.Τον Νοέμβριο του 2018, κλήθηκε στην Εθνική Ανδρών από τον προπονητή Ρομπέρτο Μαντσίνι. Στις 20 Νοεμβρίου, σε ηλικία 18 ετών και 265 ημερών, έκανε το ντεμπούτο του με την Εθνική Ιταλίας σε ένα φιλικό αγώνα εναντίον των ΗΠΑ στο Γκενκ, ο οποίος έληξε με νίκη 1-0. Στις 23 Μαρτίου 2019, έκανε τη πρώτη του συμμετοχή στο βασικό σχήμα και σκόραρε το πρώτο του γκολ για την Ιταλία, στην εντός έδρας νίκη με 2-0 επί της Φινλανδίας, για τα προκριματικά του Ευρωπαϊκού Πρωταθλήματος 2020. Έτσι, έγινε ο νεότερος παίκτης που ξεκίνησε στο βασικό σχήμα για την Ιταλία, έπειτα από τον Εντοάρντο Μαριάνι το 1912 και ο μικρότερος που σκόραρε από το 1958. Στις 26 Μαρτίου, σημείωσε το δεύτερο διεθνές του γκολ στον επόμενο προκριματικό αγώνα της Ιταλίας, σε μία νίκη με 6-0 επί του Λιχτενστάιν. Θεωρούμενος ως ένας από τους πιο ελπιδοφόρους παίκτες του ιταλικού ποδοσφαίρου, ο Κιν είναι γρήγορος, ανθεκτικός και δυναμικός επιθετικός, με καλή τεχνική κατάρτιση και ακριβές σουτ. Φυσικός δεξιοπόδαρος, ο προτιμώμενος ρόλος του είναι ως κύριος επιθετικός, αν και είναι επίσης ικανός να παίξει ως δεύτερο επιθετικός ή ως αριστερός πλάγιος. Είναι γνωστός ιδιαίτερα για το ρυθμό του, την ικανότητά του στον αέρα, την επιθετική κίνηση και την ισχυρή σωματική διάπλαση, που του επιτρέπουν να κρατάει την μπάλα με την πλάτη του στο τέρμα ή να εκμεταλλεύεται τα ανοίγματα στην άμυνα του αντιπάλου. Ένας εργατικός παίκτης, που έχει επίσης παινευτεί για την αμυντική συμβολή του. Γεννήθηκε στο Βερτσέλλι από Ιβοριανούς γονείς, τον Μπιορού και την Ιζαμπέλ. Ο μεγαλύτερος αδελφός του, ο Τζιοβάνι, είναι επίσης ποδοσφαιριστής. Μεγάλωσε υποστηρίζοντας την Ίντερ και είχε ως είδωλο τον Ομπαφέμι Μάρτινς, τον επιθετικό της ομάδας εκείνη την εποχή. Μέχρι τις 17 Μαρτίου 2019. Μέχρι τις 26 Μαρτίου 2019. Γιουβέντους Σειρά Α : 2016-17 Coppa Italia : 2016-17 Supercoppa Italiana : 2018 Ιταλία U19Ευρωπαϊκό Πρωτάθλημα U19 Φιναλίστ: 2018 Μόιζε Κιν - Προφίλ Lega Serie A Αρχειοθετήθηκε 2020-04-21 στο Wayback Machine. (Ιταλικά) Μόιζε Κιν - Προφίλ FIGC - Ιταλία U21 (Ιταλικά) Μόιζε Κιν - Προφίλ FIGC - Ιταλία (Ιταλικά) Προφίλ στο Transfermarkt.com